உள்ளார்ந்த மதிப்பு (விலங்கு நெறியியல்)

ஒரு மனிதனின் அல்லது வேறு எந்த உணர்திற விலங்கின் அகமதிப்பு அல்லது உள்ளார்ந்த மதிப்பு (Intrinsic value) என்பது அதனுள்ளிருந்தே வருவதாகும். அது தனது சொந்த இருப்புக்கு அவ்விலங்கே அளிக்கும் மதிப்பாகும். தங்களை உள்ளார்ந்து மதிக்கும் உயிரினங்கள் எங்கெல்லாம் இருக்கின்றனவோ அங்கெல்லாம் அகமதிப்பு நிலவுகிறது.Taylor (1996) "Forms of capital and intrinsic value," Chemosphere (1996) Vol. 33, No. 9, pp. 1801-1811. https://www.academia.edu/25475674/FORMS_OF_CAPITAL_AND_INTRINSIC_VALUES

உள்ளார்ந்த மதிப்பு என்பது சுயமாகவே வழங்கப்படும் ஒன்றாகும். கருவிசார் அல்லது புற மதிப்புகளைப் போலல்லாமல், அனைத்து விலங்குகளிடமும் அகமதிப்பு காணப்படுகிறது. கருவிசார் மதிப்பு என்பது ஒரு விலங்கின் மீது (அல்லது வேறு எந்தவொரு பொருளின் மீதும்) மற்றவர்கள் அதன் வள மதிப்பு காரணமாகவோ (எ.கா. சொத்தாக, உழைப்பு கருதி, உணவாக, "சூழலியல் சேவைகள் அல்லது தேவைகள்" காரணமாக) அல்லது உணர்ச்சிபூர்வமாகவோ, பொழுதுபோக்காகவோ, அல்லது அதன் அழகு அல்லது ஆன்மீகத் தன்மை காரணமாகவோ வைக்கப்படும் மதிப்பீடு என்பதால் அது ஒரு புற மதிப்பாகக் கருதப்படுகிறது. உள்ளார்ந்த மதிப்புகள் ஒரு விலங்கிற்குள் இருந்தே தன்னால் வழங்கப்படுகின்றன என்பதால் அவை பொருளாதார வல்லுநர்களால் நேரடியாக அளவிட முடியாதவை. அதே சமயம், புற மதிப்புகள் வெளியிலிருந்து வழங்கப்படுகின்ற காரணத்தால் அவை பொருளாதார அளவியல் ரீதியாக அளவிடப்படக்கூடியவை.

ஒரு இயல்பான மதிப்பு என்பதாக "உள்ளார்ந்த மதிப்பு" என்ற சொற்றொடர் விலங்குரிமை அறிஞர்களால் ஏற்கப்பட்டுள்ளது. டச்சு விலங்கு சுகாதாரம் மற்றும் நலச் சட்டமானது 1981-ம் ஆண்டு உள்ளார்ந்த மதிப்பை இவ்வாறு குறிப்பிட்டது: "விலங்குகளின் உள்ளார்ந்த மதிப்பை அங்கீகரிப்பது என்பது விலங்குகள் தமக்கென ஒரு மதிப்பைக் கொண்டுள்ளன என்பதையும், அதன் விளைவாக அவற்றின் நலன்கள் ஒருபொழுதும் மனிதனின் நலன்களுக்குத் எவ்வகையிலும் குறைந்ததல்ல என்பதையும் குறிக்கிறது."Cock Buning, Tj. (2006). "Empirisch onderzoek naar morele oordeelsvorming bij genetische modificatie van dieren," NVBE Nieuwsbrief, 13,3, 10–12. இந்த அங்கீகாரமானது கால்நடை வளர்ப்பு, விலங்கு செயற்கை இனப்பெருக்கம், உயிருள்ள விலங்குகளை அறுத்து ஆராய்தல், விலங்குப் பரிசோதனைகள் மற்றும் உயிரித்தொழில்நுட்பம் ஆகியவற்றின் சூழலில் இது எதைக் குறிக்கிறது என்பதான ஒரு விவாதத்தைத் தூண்டியுள்ளது. கூடுதலாக இது சுற்றுச்சூழல் ஆர்வலர்களாலும், ஒரு சூழல் அமைப்பில் உள்ள உள்ளார்ந்த மதிப்புகளின் முழுமையையும் ஒருமித்த முறையில் உள்ளடக்குவதற்காக வேண்டி சட்டத்தாலும் பயன்படுத்தப்படுகிறது. எடுத்துக்காட்டாக, நியூசிலாந்தின் வள மேலாண்மைச் சட்டத்தின் (Resource Management Act [RMA]) பிரிவு 7(d), "சூழல் அமைப்புகளின் உள்ளார்ந்த மதிப்புகளுக்கு" ஒரு குறிப்பிட்ட கவனம் செலுத்தப்பட வேண்டும் என்று விதிக்கிறது.New Zealand Parliament (1991) Resource Management Act http://www.legislation.govt.nz/act/public/1991/0069/latest/whole.html#DLM230267

 இவற்றையும் காண்க 

 விலங்கு அறிதிறன்
 விலங்கு உணர்வு நிலை
 விலங்கு நெறியியல்
 விலங்குச் சட்டம்
 உணர்திறமையவாதம்
 நனிசைவம்
 சைவ உணவு
 உடற்கூறாய்வு

 மேற்கோள் தரவுகள் 

 வெளியிணைப்புகள் 
 JAAWS
 The ethics of animal research. Talking Point on the use of animals in scientific research
 Ethical and Scientific Considerations Regarding Animal Testing and Research

பகுப்பு:விலங்கு நெறியியல்
பகுப்பு:விலங்குரிமை